করোনাভাইরাস: বাংলাদেশে শেষ চব্বিশ ঘণ্টায় শনাক্ত প্রায় ২৪শ, মৃত্যু ২২ জনের
বাংলাদেশে গত ২৪ ঘণ্টায় আক্রান্ত হয়েছেন ২৩৮১ জন। মারা গেছেন ২২ জন।
এ নিয়ে বাংলাদেশে কোভিড-১৯ আক্রান্ত হয়ে মৃত্যুর সংখ্যা দাঁড়ালো ৬৭২ জনে। মোট আক্রান্তের সংখ্যা ৪৯ হাজার ৫৩৪ জন।
গত ২৪ ঘণ্টায় ১১ হাজার ৪৩৯ টি নমুনা পরীক্ষা করে এই তথ্য জানা গেছে বলে নিয়মিত স্বাস্থ্য বুলেটিনে জানান স্বাস্থ্য অধিদপ্তরের অতিরিক্ত মহাপরিচালক নাসিমা সুলতানা। এ পর্যন্ত নমুনা পরীক্ষা হয়েছে ৩ লাখ ২০ হাজার ৩৬৯টি।
তিনি জানিয়েছেন নতুন করে সুস্থ হয়েছেন আরও ৮১৬ জন আর মোট সুস্থ হওয়া মানুষের সংখ্যা ১০৫৯৭ জন। শনাক্ত বিবেচনায় সুস্থতার হার ২১.৩৯ শতাংশ।
২৪ ঘণ্টায় নমুনা পরীক্ষার অনুপাতে শনাক্তের হার ২০. ৮১ ভাগ। শনাক্ত অনুপাতে মৃত্যুর হার ১.৩৬ শতাংশ।
মৃতদের মধ্যে পুরুষ ১৯ জন এবং নারী ৩ জন। এদের মধ্যে হাসপাতালে মারা গেছেন ১৫জন, বাড়িতে ৬ জন, মৃত অবস্থায় হাসপাতালে আনা হয়েছে একজনকে।
যারা মারা গেছেন তাদের মধ্যে একজন বাদে ২১ জনের বয়স ৪১ থেকে ৮০ বছর।
বর্তমানে আইসোলেশনে আছেন ৬ হাজার ২১জন। ২৮ ঘণ্টায় কোয়ারেন্টিনে নেয়া হয়েছে ২ হাজার ৭০৭ জন।
বর্তমানে কোয়ারেন্টিনে আছেন ৫৯ হাজার ১৩৬ জন ব্যক্তি। সবমিলিয়ে মোট কোয়ারেন্টিন করা হয়েছে ২ লাখ ৮৭ হাজার ৮৭৯ জনকে।
করোনাভাইরাস: বিশ্বে মৃত ও আক্রান্ত কোথায় কত?
কোয়ারেন্টিন ও আইসোলেশনের যে ব্যাখ্যা দেয়া হচ্ছে বাংলাদেশে
নিজেকে যেভাবে নিরাপদ রাখবেন করোনাভাইরাস থেকে
নতুন করোনাভাইরাস কত দ্রুত ছড়ায়? কতটা উদ্বেগের?
করোনাভাইরাস ঠেকাতে যে সাতটি বিষয় মনে রাখবেন
টাকার মাধ্যমে করোনাভাইরাস ছড়াতে পারে কি?

বাংলাদেশে গত ২৪ ঘণ্টায় আক্রান্ত হয়েছেন ২৩৮১ জন। মারা গেছেন ২২ জন।